钦定古今图书集成/明伦汇编/氏族典/第436卷 > 《廖用贤尚友录》 > 马载
## 钦定古今图书集成/明伦汇编/氏族典/第436卷 > 《廖用贤尚友录》 > 马载

按《唐书马周传》：“周子载，咸亨中为司列少常伯，与裴
行俭分掌选事，言吏部者称裴马焉。终雍州长史。”

===马怀素===按《唐书马怀素传》：“怀素，字惟白，润州丹徒人。博通经
史，擢进士第，又中文学优赡科，补郿尉。积劳迁左台
监察御史，转礼部员外郎，以十道使黜陟江西，处决
平恕。迁考功，核取实才，权贵谒请，不能阿挠。擢中书
舍人内供奉，为修文馆直学士。开元初，为户部侍郎，
封常山县公，拜秘书监。卒谥曰文。”